યોગી(ઇરફાન ખાન) અને જયા(પાર્વતી) એકબીજાથી બિલકુલ અલગ છે. યોગી હિંદી-ઉર્દુ બોલતો, મનનો સાફ માણસ છે. તે હંમેશા ખાવાના નવા-નવા આઇડિયા શોધતો રહે છે. તો સામે જયા એક સાઉથ ઇન્ડિયન વિધવા છે, તેની જીવનશૈલી શહેરી છે, પોતાના કામમાં પરોવાયેલી રહે છે અને પોતાના કામથી કામ રાખે છે. આ બંને એક ડેટિંગ સાઇટ પર મળે છે અને કૉફી ડેટ પર જાય છે. યોગીના ઓવર-ફ્રેન્ડલી નેચરને જોઇ જયાને ડાઉટ જાય છે કે, તે સ્ટોકર હશે. યોગી પોતાના મજાકિયા અંદાજમાં બોલી પણ જાય છે કે, મારું મોઢું જ સ્ટોકર જેવું છે. ધીરે-ધીરે જયાને યોગીમાં વિશ્વાસ બેસે છે અને આ કપલ ભારત ભ્રમણ માટે નીકળી પડે છે. આ જર્નીમાં યોગી પોતાની એક એક્સ-ગર્લફ્રેન્ડને મળવાનું નક્કી કરે છે. બંને પોતાના જૂના રિલેશનને યાદ કરે છે, આ જર્નીમાં શું તેઓ પોતાની જાતને ઓળખવાની સફર પૂર્ણ કરી શકશે? એ જાણવા માટે તમારે ફિલ્મ જોવી પડશે.